als_Latn dik_Latn tur_Latn
“Neymar” çon në gjyq BarcelonënPostuar më: 13 Mars 2015 15:30
Telashe të reja në horizont për klubin e Barcelonës. Çështja “Neymar” është kanalizuar plotësisht në rrugë ligjore pasi gjyqtari Pablo Ruz ka vendosur të procedojë presidentin aktual të Barcelonës, Josep Maria Bartomeu dhe paraardhësin e tij, Sandro Rosell të cilët akuzohen për dëme ndaj thesarit të shtetit pasi fshehën vlerën reale me të cilën u ble futbollisti brazilian për të evituar taksat.
Mesa duket, tentativat e avokatëve për ta mbyllur çështjen kanë dështuar dhe tashmë dy përfaqësuesit e klubit katalanas duhet t’i nënshtrohen një procesi gjyqësor. Gjykatësi mori dëshmitë e tyre dhe shumë dëshmitarëve të tjerë, mes të cilëve edhe i ati i sulmuesit.
Pas grumbullimit dhe analizimit të provave dhe dëshmive, ai vendosi nisjen e procesit gjyqësor. Lajmin e bëjnë të ditur mediat e vendit iberik që nuk japin informacione shtesë për datën e nisjes së procesit.
Ky vendim shton edhe më shumë problemet në kampin e skuadrës katalanase që është e detyruar të mos bëjë merkato deri në Janarin e vitit 2016 për shkak të disa transferimeve të paligjshme të lojtarëve të rinj.
Vendimi i gjykatës mund të ndikojë drejtëpërdrejtë edhe në zgjedhjet presidenciale për kreun e klubit që do të zhvillohen në vitin 2016./SS
als_Latn als_Latn als_Latn als_Latn als_Latn als_Latn